Димитър Бояджиев
Испанка (Habanera)

chitanka.info

В Испания жарка родена,

очите ми пръскат искри,

от слънце севилско горена,

плътта ми е жар, тя гори!

Caramba! Ole!

Как шумно звучат кастанети!

Кат вихър е мойта игра!

А мойте прегръдки са свети,

а моята нощ е зора!

Caramba! Ole!

Зови ме, зови, Карменчита!

Зови ме, блаженство и смърт!

Снага сладострастно извита

прекършвай! Бъди милосърд!

Caramba! Ole!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.